1999R0805 — ET — 29.04.2003 — 004.001

Käesolev dokument on vaid dokumenteerimisvahend ja institutsioonid ei vastuta selle sisu eest

Muudetud:









▼B

KOMISJONI MÄÄRUS (EÜ) nr 805/1999,

16. aprill 1999,

millega kehtestatakse teatavad meetmed nõukogu määruse (EÜ) nr 718/1999, mis käsitleb ühenduse laevastiku mahutavuse poliitikat siseveetranspordi edendamiseks, rakendamiseks







EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 29. märtsi 1999. aasta määrust (EÜ) nr 718/1999, mis käsitleb ühenduse laevastiku mahutavuse poliitikat siseveetranspordi edendamiseks, ( 1 ) eriti selle artikli 9 lõiget 3, ning arvestades, et: ning arvestades, et: vastavalt määruse (EÜ) nr 718/1999 artiklile 7 peab komisjon kehtestama üksikasjaliku eeskirja eespool nimetatud määruses määratletud ühenduse laevastiku mahutavuse poliitika rakendamiseks; soovitatav on säilitada erilised osamaksud ja samaväärne tonnaaž, mis on kehtestatud komisjoni määrusega (EMÜ) nr 1102/89, ( 2 ) viimati muudetud määrustega (EÜ) nr 241/97 ( 3 ) ja (EÜ) nr 241/97, kuna need on osutunud tõhusaks; soovitatav on muuta määruse (EÜ) nr 718/1999 artiklis 4 nimetatud erinevaid suhtarve tankerite puhul vastavalt komisjoni määrusele (EÜ) nr 2812/94, ( 4 ) tõukurpuksiiride puhul vastavalt määrusele (EÜ) nr 2310/96 ( 5 ) ja kaubalaevade puhul vastavalt määrusele (EÜ) nr 742/98 ( 6 ); selleks et tagada siseveeteede fondide vaheline vastastikune rahaline toetus, on soovitatav, et komisjon kirjendaks erinevate fondi pädevate isikute abiga iga aasta alguses raamatupidamisdokumentides reservfondi saadavalolevad vahendid ja korrigeeriks kontosid uute tõhustamismeetmete korral; käesoleva määrusega kehtestatavate meetmete üle on nõu peetud asjaomaste liikmeriikidega ja ühenduse tasandil siseveetranspordi ettevõtjaid esindavate organisatsioonidega, ON VASTU VÕTNUD KÄESOLEVA MÄÄRUSE:







Artikkel 1

Käesoleva määrusega kinnitatakse määruse (EÜ) nr 718/1999 artiklis 7 nimetatud eriliste osamaksude määr, reegli “vana uue vastu” suhtarvud ja ühenduse laevastiku mahutavuse poliitika rakenduseeskirjad.







ERILISED OSAMAKSUD

Artikkel 2

1. Eri tüüpi ja kategooriatesse kuuluvate laevade erilised osamaksud moodustavad 70-115 % järgmistest määradest:

— Kuivlastilaevad: — — mootorpraamid: 120 eurot tonni kohta, — tõugatavad praamid: 60 eurot tonni kohta, — lihtrid: 43 eurot tonni kohta.

— Tankerid: — — mootorpraamid: 216 eurot tonni kohta, — tõugatavad praamid: 108 eurot tonni kohta, — lihtrid: 39 eurot tonni kohta.

— Tõukurpuksiirid: — 180 eurot kilovatilt, mis tõuseb lineaarselt 240 euroni kilovatilt, kui võimsus on 1 000 kW või suurem.

2.

— Laevade puhul, mille täielik dedveit on alla 450 tonni, vähendatakse lõikes 1 sätestatud eriliste osamaksude maksimummäärasid 30 %.

— Laevade puhul, mille täielik dedveit on 450-650 tonni, vähendatakse eriliste osamaksude maksimummäärasid 0,15 % iga tonni kohta, mille võrra kõnealuse laeva kandevõime on alla 650 tonni.

— Laevade puhul, mille täielik dedveit on 650-1 650 tonni, rakendatakse eriliste osamaksude maksimummäärade lineaarset tõusu 100-115 %. Laevade puhul, mille täielik kandevõime on üle 1 650 tonni, jääb eriliste osamaksude maksimummääraks 115 %.

3. Eurodes väljendatud erilised osamaksud arvestatakse ümber asjaomaste fondide siseriiklikuks vääringuks vastavalt nõukogu määruses (EÜ) nr 2866/98 ( 7 ) sätestatud euro ja euro vastuvõtnud liikmesriikide vääringute vahelisele konverteerimiskursile.







SAMAVÄÄRNE TONNAAŽ

Artikkel 3

1. Kui laevaomanik võtab kasutusele ühe määruse (EÜ) nr 718/99 artiklis 4 nimetatud laevadest ja annab vanametalliks lammutamiseks muud tüüpi laeva või laevad, määratakse mõlema laevaliigi arvessevõetav samaväärne tonnaaž vastavalt järgmistele kohandamiskoefitsientidele:

— Kuivlastilaevad: — — üle 650-tonnised mootorpraamid: 1,00, — üle 650-tonnised tõugatavad praamid: 0,50, — üle 650-tonnised lihtrid: 0,36.

— Tankerid: — — üle 650-tonnised mootorpraamid: 1,00, — üle 650-tonnised tõugatavad praamid: 0,50, — üle 650-tonnised lihtrid: 0,18.

2. Laevade puhul, mille täielik kandevõime on alla 450 tonni, vähendatakse lõikes 1 sätestatud koefitsiente 30 %. Laevade puhul, mille täielik kandevõime on 450-650 tonni, vähendatakse kõnealuseid koefitsiente 0,15 % iga tonni kohta, mille võrra kõnealuse laeva kandevõime on alla 650 tonni. Laevade puhul, mille täielik kandevõime on 650-1 650 tonni, rakendatakse eriliste osamaksude maksimummäärade lineaarset tõusu 100—115 %.







“VANA UUE VASTU” SUHTARVUD

Artikkel 4

Alates 29. aprillist 1999 toimub laevade kasutuselevõtt vastavalt määruse (EÜ) nr 718/1999 artikli 4 lõikega 1 ettenähtud tingimustele.

1. Kuivlastilaevade suhtarv on (vana tonnaaži ja uue tonnaaži vahel) ►M4 0:1 ◄ .

2. Tankerite suhtarv on ►M4 0:1 ◄ .

3. Tõukurpuksiiride suhtarv on ►M4 0:1 ◄ .







VASTASTIKUNE RAHALINE TOETUS

Artikkel 5

1. Silmas pidades reservfondi saadavalolevate vahendite kirjendamist raamatupidamisaruannetes või fondide kontode vahelise vastastikuse rahalise toetuse korra toimimist, nagu on nõutud määruse (EÜ) nr 718/1999 artikli 3 lõikes 6, edastab iga fond iga aasta alguses komisjonile järgmise teabe:

— fondi eelmise aasta tulud, kui need tulud on ette nähtud vanametalliks lammutamise hüvitiste maksmiseks või määruse (EÜ) nr 718/1999 artiklis 8 sätestatud meetmeteks (Rdn),

— fondi eelmise aasta finantskohustused, mis on seotud vanametalliks lammutamise hüvitiste maksmise või määruse (EÜ) nr 718/1999 artiklis 8 sätestatud meetmetega (Pn),

— fondi ülejääk eelmise aasta 1. jaanuari seisuga, mis on saadud vanametalliks lammutamise hüvitisteks mõeldud tuludest või määruse (EÜ) nr 718/1999 artiklis 8 sätestatud meetmetest (Sn).

2. Komisjon määrab fondi pädevate isikute abil lõikes 1 nimetatud teabe põhjal:

— fondi eelmise aasta finantskohustused kokku, mis on seotud vanametalliks lammutamise hüvitiste või määruse (EÜ) nr 718/1999 artiklis 8 sätestatud meetmetega (Pt),

— kõikide fondide eelmise aasta kogutulud (Rdt),

— kõikide fondide koguülejääk eelmise aasta 1. jaanuari seisuga (St),

— iga fondi kohandatud aastased finantskohustused (Pnn), mis arvutatakse järgmiselt: —

— iga fondi aastaste finantskohustuste (Pn) ja kohandatud aastaste finantskohustuste (Pnn) erinevuse,

— summad, mida iga fond, mille aastased kohustused on väiksemad kui kohandatud aastased finantskohustused ( ), kannab üle fondi, mille aastased finantskohustused on suuremad kui tasendatud aastafinantskohustused ( ), kannab üle fondi, mille aastased finantskohustused on suuremad kui tasendatud aastafinantskohustused ( ). ).

3. Kõik asjaomased fondid kannavad lõike 2 kuuendas taandes nimetatud summad üle teistesse fondidesse 1. märtsiks.







KONSULTEERIMINE

Artikkel 6

Kõikides ühenduse laevastiku mahutavust käsitlevates küsimustes palub komisjon arvamust rühmalt, kuhu kuuluvad ühenduse tasandil siseveetranspordi ettevõtjaid esindavate organisatsioonide eksperdid. Kõnealust rühma nimetatakse “ühenduse laevastiku mahutavuse edendamise poliitika ekspertide rühmaks”.







LÕPPSÄTTED

Artikkel 7

Käesolev määrus jõustub 29. aprillil 1999.

Määrus (EMÜ) nr 1102/89 tunnistatakse kehtetuks käesoleva määruse jõustumise päeval.

Käesolev määrus on tervikuna siduv ja vahetult kohaldatav kõikides liikmesriikides.